b'\n_START_ARTICLE_\nKovotojai su nusikalstamumu\n_START_SECTION_\nTurinys\n_START_PARAGRAPH_\nUoste susipa\xc5\xbein\xc4\x99 Metas ir Vilburis ne tik neranda darbo, bet ir turi b\xc4\x97d\xc5\xb3 su \xc4\x8dia \xc4\xafsigal\xc4\x97jusia gauja. Metas pasi\xc5\xablo plan\xc4\x85 kaip u\xc5\xbesidirbti \xe2\x80\x93 tereikia apipl\xc4\x97\xc5\xa1ti vienos \xc4\xafmon\xc4\x97s kontor\xc4\x85, kai \xc4\xaf j\xc4\x85 inkasatoriai bus atve\xc5\xbe\xc4\x99 pinigus algoms. Naujieji kompanionai taip ir padaro, ta\xc4\x8diau supainioja duris ir per klaid\xc4\x85 \xc4\xafsiver\xc5\xbeia \xc4\xaf policijos nuovad\xc4\x85. Nor\xc4\x97dami i\xc5\xa1sisukti i\xc5\xa1 situacijos, jie sakosi tik juokaujantys, o i\xc5\xa1 ties\xc5\xb3 norintys b\xc5\xabti priimti \xc4\xaf tarnyb\xc4\x85. Netrukus jie su b\xc5\xabriu naujok\xc5\xb3 atsiduria kapitono Makbraido rankose ir priversti baigti apmokymus bei apsivilkti uniformas. Tap\xc4\x99 policininkais, bi\xc4\x8diuliai visaip stengiasi b\xc5\xabti i\xc5\xa1mesti i\xc5\xa1 tarnybos, ta\xc4\x8diau vietoje to sulaukia vis didesni\xc5\xb3 kapitono pagyr\xc5\xb3._NEWLINE_Netrukus Metas susipa\xc5\xbe\xc4\xafsta su Siuzi Ly, kurios d\xc4\x97d\xc4\x97 dingo uoste, ir, stengdamasis jai patikti, su Vilburiu ima tirti \xc5\xa1\xc4\xaf reikal\xc4\x85, v\xc4\x97l susidurdamas su uosto gauja bei pad\xc4\x97damas policijai i\xc5\xa1ai\xc5\xa1kinti narkotik\xc5\xb3 kontrabandos tinkl\xc4\x85.'